Α4-0289/96

Ψήφισμα σχετικά με το Πράσινο Βιβλίο της Επιτροπής όσον αφορά το «Δίκτυο των πολιτών»: αξιοποίηση του δυναμικού των δημόσιων επιβατικών μεταφορών στην Ευρώπη (COM(95)0601 - C4-0598/95)

To Ευρωπαϊκό Κοινοβούλιο,

- έχοντας υπόψη το Πράσινο Βιβλίο της Επιτροπής (COM(95)0601 - C4-0598/95),

- έχοντας υπόψη την απόφαση 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 σχετικά με τους κοινοτικούς προσανατολισμούς για την ανάπτυξη του διευρωπαϊκού δικτύου μεταφορών ((ΕΕ L 228 της 9.9.1996, σ. 1)),

- έχοντας υπόψη τις αναφορές:

α) αριθ. 575/95, σχετικά με τη δημιουργία διαδρόμου ποδηλάτων στις ιταλικές πόλεις,

β) αριθ. 576/95, σχετικά με τα προβλήματα βιωσιμότητας,

- έχοντας υπόψη την πρόταση ψηφίσματος σύμφωνα με το άρθρο 45 του Κανονισμού της κ. Muscardini σχετικά με το εναλλακτικό δίκτυο μεταφορών προς υποστήριξη του εμπορίου μεταξύ Lodi και Piacenza (Β4-0466/96),

- έχοντας ιδίως υπόψη το παράρτημα Β: της ανωτέρω Πράσινης Βίβλου σχετικά με τα μέσα κοινοτικής πολτιικής που επιδρούν στις δημόσιες μεταφορές επιβατών,

- έχοντας υπόψη το Πράσινο Βιβλίο της Επιτροπής σχετικά με το αστικό περιβάλλον (COM(90)0218),

- έχοντας υπόψη το ψήφισμά του σχετικά με το αστικό περιβάλλον της 12ης Ιουνίου 1991 ((ΕΕ C 267 της 14.10.1991, σελ. 156)),

- έχοντας υπόψη την Πράσινη Βίβλο σχετικά με τις επιπτώσεις του τομέα των μεταφορών για το περιβάλλον: κοινοτική στρατηγική σχετικά με «τη βιώσιμη κινητικότητα» (COM(92)0046), και την έκθεση της ομάδας εργασίας σχετικά με το εν λόγω θέμα ((Ομάδα εργασίας για τις μεταφορές μετά το έτος 2000, οι μεταφορές σε μία ταχέως μεταβαλλόμενη Ευρώπη, Δεκέμβριος 1990.)),

- έχοντας υπόψη τις νομοθετικές προτάσεις σχετικά με την πρόσβαση των μειονεκτούντων ατόμων στα κτήρια και τις δημόσιες μεταφορές, ιδίως δε το ψήφισμα της 16ης Σεπτεμβρίου 1987 για τη μεταφορά των μειονεκτούντων ατόμων και των ηλικιωμένων (( ΕΕ C 281, της 19.10.1987, σελ. 85)),

- έχοντας υπόψη το ψήφισμά του σχετικά με τη συμφόρηση και τις αστικές μεταφορές της 12ης Ιουνίου 1992 ((ΕΕ C 176 της 13.7.1992, σελ. 240)),

- έχοντας υπόψη το ψήφισμά του σχετικά με τα ποδήλατα ως μεταφορικό μέσο της 13ης Μαρτίου 1987

((ΕΕ C 99 της 13.4.1987, σελ. 219))- έχοντας υπόψη το Πράσινο Βιβλίο της Επιτροπής σχετικά με τον υπολογισμό του εξωτερικού κόστους των μεταφορών «στην Ευρωπαϊκή Ένωση» (COM(95)0691),

- έχοντας υπόψη το ψήφισμά του της 6ης Ιουνίου 1996 ((ΕΕ C 181 της 24.6.96, σελ. 21)) για την ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών σχετικά με το «πρόγραμμα δράσης της ΕΕ για τις μεταφορές 1995-2000" (CΟΜ(95)0302 - C4-0351/95),

- έχοντας υπόψη την έκθεση του ΟΟΣΑ/CEMT «για τις αστικές συγκοινωνίες και τη βιώσιμη ανάπτυξη»,

- έχοντας υπόψη την αυξανόμενη κινητικότητα του ευρωπαίου πολίτη,

- έχοντας υπόψη τη συγκέντρωση θέσεων εργασίας εκτός του τόπου διαμονής σε μεγαλύτερο βαθμό από ότι κατά το παρελθόν,

- έχοντας υπόψη την αύξηση του αριθμού των αυτοκινήτων στην Ένωση,

- έχοντας υπόψη την αύξηση των δραστηριοτήτων αναψυχής και τουρισμού,

- έχοντας υπόψη την αύξηση των οικογενειών των οποίων πολλά μέλη ασκούν αμοιβόμενη δραστηριότητα και επομένως συμβάλλουν στην αύξηση της κυκλοφορίας από την κατοικία στον τόπο εργασίας,

- έχοντας υπόψη την αρχή της επικουρικότητας που καθορίζει το άρθρο 3Β της Συνθήκης ΕΚ,

- έχοντας υπόψη τη μεταναστευτική διαδικασία από την ύπαιθρο και τις περιφερειακές περιοχές που προκαλεί την απερήμωση μεγάλων ευρωπαϊκών χώρων αυξάνοντας τη σχετική ανισορροπία εντός της Ένωσης και επιδεινώνοντας τα προβλήματα των μεγάλων πόλεων και μητροπολιτικών περιοχών,

- έχοντας υπόψη τη δέσμευση της Διάσκεψης Κορυφής του Ρίο για την Ανάπτυξη και το Περιβάλλον να σταθεροποιηθούν οι εκπομπές CO2 στο επίπεδο του 1990 έως το έτος 2000,

- έχοντας υπόψη την έκθεση της Επιτροπής Μεταφορών και Τουρισμού και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Περιφερειακής Πολιτικής, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής για τα Δικαιώματα της Γυναίκας (Α4-0289/96),

Α. λαμβάνοντας υπόψη ότι θα πρέπει να περιληφθεί στον τίτλο του Πράσινου Βιβλίου και η διαλειτουργικότητα αυτή καθ´ αυτή,

Β. λαμβάνοντας υπόψη ότι το περιβάλλον και η υγεία του ανθρώπου καταστρέφονται ολοένα και περισσότερο από τη σταθερή αύξηση των μεταφορών με ιδιωτικό αυτοκίνητο και ότι η βιώσιμη κινητικότητα εξαρτάται άμεσα από την μείωση της κυκλοφοριακής συμφόρησης και των ροών κυκλοφορίας ή από τη μετάβαση σε εναλλακτικά, λιγότερο επιζήμια μέσα μεταφοράς,

Γ. επισημαίνοντας την ανάγκη περαιτέρω ενσωμάτωσης μεταξύ σχεδιασμού των μεταφορών, γενικού σχεδιασμού της περιοχής, πολεοδομικών σχεδίων, δικτύου βιωσιμότητας και κατεύθυνσης της κυκλοφορίας και συστήματος χώρων στάθμευσης,

Δ. λαμβάνοντας υπόψη τις υποχρεώσεις που έχει αναλάβει η ΕΕ στο πλαίσιο της Διάσκεψης του Ρίο, σχετικά με τη σταθεροποίηση των εκπομπών διοξειδίου του άνθρακα CO2 και ότι η Ατζέντα 21 αποσκοπεί στη βιωσιμότητα του αστικού περιβάλλοντος και ότι ένα σημαντικά μεγάλο μέρος αυτών των εκπομπών CO2 προκαλείται από την κυκλοφορία στα αστικά κέντρα,

Ε. λαμβάνοντας υπόψη ότι οι οδικές μεταφορές με ιδιωτικό αυτοκίνητο αυξάνονται σε πολλά μέρη έτσι ώστε να κινδυνεύουν οι εμπορευματικές μεταφορές και οι μεταφορές που πραγματοποιούνται για επιχειρηματικούς λόγους,

ΣΤ. λαμβάνοντας υπόψη ότι οι τοπικές δημόσιες επιβατικές μεταφορές μπορούν να γίνουν πολυ ελκυστικότερες με τη βελτίωση της συνδυασμένης χρήσης των μεταφοικών μέσων, με αποτέλεσμα τη μείωση της κυκλοφορίας και τη μετατόπιση των μεμονωμένων μετακινήσεων σε μεταφορικά μέσα που επιβαρύνουν λιγότερο το περιβάλλον,

Ζ. λαμβάνοντας υπόψη ότι ευλόγως το Ευρωπαϊκό Κοινοβούλιο θέλησε να προωθήσει τις δημόσιες μεταφορές, ειδικότερα τις σιδηροδρομικές μεταφορές έναντι της οδικής κυκλοφορίας,

Η. λαμβάνοντας υπόψη ότι η υλοποίηση των διευρωπαϊκών δικτύων συνδέεται άρρηκτα με την προώθηση των δημοσίων μεταφορών,

Θ. λαμβάνοντας υπόψη ότι στις μεταφορές και επομένως στον τομέα των αστικών μεταφορών το κόστος θα πρέπει να επιβαρύνει με ορθολογιστικό τρόπο τα διάφορα μεταφορικά μέσα και ότι ένα μέρος των εσόδων που απορρέουν από αυτό θα πρέπει να διατίθεται προς όφελος της ανάπτυξης μιας βιώσιμης αστικής κινητικότητας,

Ι. λαμβάνοντας υπόψη ότι οι κοινοτικές οδηγίες σχετικά με τις δημόσιες συμβάσεις και μειοδοτικούς διαγωνισμούς δεν επιτρέπουν πλέον την εξαίρεση των δημοσίων μεταφορών,

ΙΑ. λαμβάνοντας υπόψη ότι σύμφωνα με τα άρθρα 77 και 90 παρ. 1 και 2 της Συνθήκης ΕΚ, οι υπηρεσίες δημοσίων μεταφορών είναι δυνατόν να υφίστανται ιδία διαχείριση,

ΙΒ. λαμβάνοντας υπόψη ότι θα πρέπει να διατεθούν επαρκέστερα χρηματοδοτικά μέσα σε όλα τα επίπεδα για τη βελτίωση ή την κατασκευή έργων υποδομής, για την εκμετάλλευση και την προώθηση των συλλογικών και δημόσιων μεταφορών, των μεταφορών χωρίς ιδιωτικό αυτοκίνητο, καθώς και τους συνδυασμούς των ανωτέρω,

ΙΓ. θεωρώντας σκόπιμη τη συμμετοχή της ιδιωτικής πρωτοβουλίας στις δημόσιες επιχειρήσεις μεταφορών, ιδιαίτερα όσον αφορά τη χρηματοδότησή τους,

ΙΔ. λαμβάνοντας υπόψη ότι το άρθρο 130Α της Συνθήκης θεσπίζει ως στόχο προτεραιότητας την αρμονική ανάπτυξη της Ένωσης και προσδιορίζει ως ακολουθητέες γραμμές δράσης τις ενέργειες κάθε φύσης που αποσκοπούν στην ενίσχυση της οικονομικής και κοινωνικής συνοχής και, ιδίως, στη μείωση του χάσματος μεταξύ των επιπέδων ανάπτυξης των διαφόρων περιοχών και της καθυστέρησης των λιγότερο ευνοημένων περιοχών,

ΙΕ. λαμβάνοντας επομένως υπόψη τα εμπόδια για την κοινωνική και οικονομική ανάπτυξη τα οποία αντιμετωπίζουν οι περιθωριακές και πλέον απομακρυσμένες περιοχές της ΕΕ λόγω του απόμακρου και νησιωτικού χαρακτήρα τους καθώς και το σημαντικό ρόλο που θα μπορούσε να παίξει ένα βελτιωμένο σύστημα δημόσιων μεταφορών για τη διόρθωση της κατάστασης αυτής,

ΙΣΤ. λαμβάνοντας υπόψη ότι πρέπει να δοθεί προτεραιότητα στις δράσεις διαρθρωτικής φύσης ή βελτίωσης των υποδομών σε διαμεθοριακές περιοχές,

ΟΙ ΑΡΜΟΔΙΟΤΗΤΕΣ ΤΗΣ ΕΝΩΣΗΣ

1. φρονεί ότι η διαμόρφωση ενός βιώσιμου δικτύου δημόσιων μεταφορών στην Ένωση προς όφελος όλων των πολιτών θα πρέπει να αποτελεί κατ' εξοχήν αρμοδιότητα των τοπικών και των περιφερειακών αρχών[semigr ] ο συντονισμός των εθνικών δικτύων λαμβάνει χώρα σε επίπεδο Ένωσης, με στόχο, ειδικότερα, τη διευκόλυνση της πρόσβασης των ατόμων με ειδικές ανάγκες, των ηλικιωμένων και των λιγότερο ευκίνητων[semigr ]

2. θεωρεί, ως εκ τούτου, ότι το έργο αυτό αποτελεί αρμοδιότητα της Ένωσης, επειδή διαφορετικά, ελλείψει μιας επαρκούς και βιώσιμης μεταφοράς σε όλα τα στάδια προ και μετά, η υλοποίηση των διευρωπαϊκών δικτύων, που ανέθεσε στην Ένωση η Συνθήκη του Μάαστριχτ, δεν είναι δυνατόν να εξασφαλισθεί σε σχέση με την εσωτερική αγορά[semigr ]

3. πιστεύει ότι η Ένωση θα πρέπει να προωθήσει τον ολοκληρωμένο σχεδιασμό των μεταφορών με στόχο την αποτροπή άσκοπων και δαπανηρών παράλληλων επενδύσεων με την προώθηση της προστασίας του περιβάλλοντος. Στο πλαίσιο αυτό, πρέπει να γίνονται περιβαλλοντικές εκτιμήσεις καθώς και ανεξάρτητες έρευνες των περιφερειακών και τοπικών μεταφορικών συστημάτων ως προϋπόθεση για επιδοτούμενες επενδύσεις στον τομέα των μεταφορών[semigr ]

4. κρίνει ότι είναι ουσιαστικής σημασίας το να συμμετάσχουν οι πολίτες, ως καταναλωτές υπηρεσιών μεταφορών, εκ του σύνεγγυς στην υλοποίηση δικτύων δημόσιων μεταφορών και φρονεί ότι η συμμετοχή αυτή θα πρέπει να διαμορφωθεί στα διάφορα επίπεδα του δικτύου (τοπικό, περιφερειακό, εθνικό ή ευρωπαϊκό)[semigr ]

5. θεωρεί απαραίτητη τη μεγαλύτερη υποστήριξη δικτύων για τις ανταλλαγές εμπειριών μεταξύ ευρωπαϊκών πόλεων και αστικών περιοχών πυκνής κυκλοφορίας σχετικά με στρατηγικές και πρότυπα για την προώθηση της συνδυασμένης χρήσης των μεταφορικών μέσων[semigr ]

Η ΧΡΗΜΑΤΟΔΟΤΗΣΗ

6. αποφαίνεται ότι η εκμετάλλευση των δημοσίων μεταφορών θα πρέπει να χρηματοδοτείται όσο το δυνατόν περισσότερο από χρηματοδοτικές συνεισφορές των ταξιδιωτών και ότι η αναγκαία πρόσθετη χρηματοδότηση θα πρέπει να γίνεαι από τις τοπικές, εθνικές και/ή περιφερειακές αρχές και να εξαρτάται όσο το δυνατόν περισσότερο από τον παράγοντα της απόδοσης[semigr ]

7. κρίνει ωστόσο το σύστημα της «οδικής τιμολόγησης» (road-pricing), για κάθε κράτος μέλος ανάλογα, ένα αναγκαίο μέτρο για την υλοποίηση των στόχων του διευρωπαϊκού δικτύου και του δικτύου των πολιτών[semigr ]

8. προτείνει η Ευρωπαϊκή Ένωση να διαθέσει κατάλληλους πόρους για την χρηματοδοτική στήριξη πολλά υποσχόμενων καινοτομιών στις δημόσιες μεταφορές προσώπων, οι οποίες έχουν τη δυνατότητα να φέρουν πλησιέστερα τους στόχους της Πράσινης Βίβλου[semigr ]

9. ελπίζει ότι, ξεπερνώντας τα καθαρά οικονομικής φύσης κριτήρια, θα χρησιμοποιηθούν παράμετροι κοινωνικής αποδοτικότητας προκειμένου να εξεταστούν γραμμές χρηματοδότησης πρωτοβουλιών που αφορούν την κινητικότητα των πολιτών στο πλαίσιο των Περιφερειακών Περιοχών με πληθυσμό άκρως διασκορπισμένο ή με σημαντικό ποσοστό κατοίκων σε περιοχές της υπαίθρου[semigr ]

Η ΔΙΑΛΕΙΤΟΥΡΓΙΚΟΤΗΤΑ

10. αναγνωρίζει την τεράστια σημασία των συνδέσεων μεταξύ των διαφόρων τρόπων μεταφοράς και επιθυμεί ως εκ τούτου να επιστήσει την προσοχή στις δομές για τις εν λόγω συνδέσεις όπως έχει ήδη εκφρασθεί στο άρθρο 1, παρ. 3 στην προαναφερθείσα απόφαση για τα Διευρωπαϊκά Δίκτυα[semigr ]

11. συμμερίζεται την άποψη της Ευρωπαϊκής Επιτροπής ότι θα πρέπει να προωθηθούν οι δημόσιες μεταφορές αλλά συγχρόνως κρίνει ότι μία πραγματικά λειτουργική και ορθολογιστική χρήση ενός δικτύου είναι δυνατή μόνο εάν δοθεί χώρος στο αυτοκίνητο, με το οποίο πραγματοποιούνται τη στιγμή αυτή στην Ευρωπαϊκή Ένωση άνω των 3/4 των μετακινήσεων[semigr ]

12. κρίνει ότι, παράλληλα προς το ιδιωτικό αυτοκίνητο, στο πλαίσιο ενός ορθώς λειτουργούντος δικτύου, θα πρέπει να δημιουργηθεί πολύ μεγαλύτερος χώρος για τη συλλογική μεταφορά προσώπων, όπως το (ηλεκτροκίνητο, όπου είναι δυνατόν) ταξί, ή και για κοινή χρήση ιδιωτικών αυτοκινήτων (carpooling και carsharing)[semigr ]

13. κρίνει ότι θα πρέπει να επιτευχθεί η μείωση των επιβατικών μεταφορών με ιδιωτικό αυτοκίνητο[semigr ]

14. θεωρεί σκόπιμο να διευρυνθούν οι δυνατότητες για την ενοικίαση και χρήση ποδηλάτων και (ηλεκτροκίνητων όπου είναι δυνατόν) αυτοκινήτων[semigr ] ζητεί από τα κράτη μέλη να προωθήσουν τη χρήση του ποδηλάτου, ιδιαίτερα μέσω ποδηλατοδρόμων και της αυξημένης δυνατότητας μεταφοράς των ποδηλάτων με το τραίνο[semigr ]

15. επισημαίνει ότι στην τελευταία πρόταση της Επιτροπής σχετικά με τις ενδομεταφορές στον τομέα της μεταφοράς προσώπων (COM(95)729) είναι ανοικτές οι δυνατότητες και για τακτικές γραμμές σε άλλα κράτη μέλη από το αρχικό κράτος εγκατάστασης και επομένως θα είναι ευκολότερη η πραγματοποίηση διασυνοριακών τακτικών γραμμών[semigr ]

16. καλεί τις αρχές της Ένωσης των κρατών μελών των περιφερειών και των πόλεων να προσδώσουν περισσότερη προσοχή στη διευκόλυνση της σύνδεσης διαφόρων μεταφορικών μέσων με ολοκληρωμένα τέρματα συνδυασμένων γραμμών, χώροι στάθμευσης και επιβίβασης καθώς και σε ολοκληρωμένα τακτικά ωράρια των δημόσιων επιβατικών μεταφορικών μέσων[semigr ]

17. είναι της γνώμης ότι οι στάσεις των οχημάτων δημόσιας μεταφοράς πρέπει να είναι έτσι εξοπλισμένες ώστε να μην παρέχουν μόνο τις αναγκαίες ανέσεις αλλά και πληροφορίες σχετικά με το χρόνο αναμονής και τις αφήξεις που προηγούνται[semigr ] παράλληλα, οι στάσεις πρέπει να είναι έτσι εξοπλισμένες ώστε να είναι χρήσιμες και για επιβάτες με φυσικά μειονεκτήματα[semigr ]

Ο ΣΧΕΔΙΑΣΜΟΣ

18. εκφράζει την πεποίθηση ότι προς το παρόν στην Ευρωπαϊκή Ένωση η κινητικότητα πρόκειται να παρουσιάσει μόνο ανοδική τάση και κρίνει ότι το φαινόμενο αυτό θα πρέπει να ληφθεί υπόψη στο πλαίσιο του μελλοντικού προγραμματισμού[semigr ]

19. τονίζει τη θετική επίδραση των ελαστικών ωραρίων εργασίας στην αποσυμφόρηση των δημόσιων μεταφορικών μέσων στις ώρες αιχμής και στην πιο ισόρροπη λειτουργία τους και, συνεπώς, στην οικονομικότερη χρήση καθώς και στις περισσότερες ανέσεις για τους επιβάτες[semigr ] συνιστά να εξετασθεί κατά πόσον είναι δυνατό να συνδεθούν τα επιδόματα των εργοδοτών, ως συμμετοχή στο κόστος της μεταφοράς των υπαλλήλων τους με τα δημόσια μεταφορικά μέσα, με σχετικές εκπτώσεις που παρέχουν οι μεταφορικές εταιρίες, λ.χ. στα εργατικά εισιτήρια («job-tickets»)[semigr ]

20. καλεί την Επιτροπή να εκδίδει κάθε πέντε χρόνια ένα σχέδιο των πολλαπλών προσανατολισμών για τις μεταφορές όσον αφορά τις εθνικές και περιφερειακές πολιτικές[semigr ]

21. κρίνει αναγκαία την προώθηση της αστικής κατανομής και συνιστά προς τούτο τη δημιουργία κέντρων στους σταθμούς[semigr ] κατόπιν τούτου κρίνει ότι θα πρέπει μελλοντικές κατασκευές οικισμών, βιομηχανικών ζωνών και χώρων αναψυχής να συνδυάζονται με υποδομές για τις μεταφορές[semigr ]

22. υπενθυμίζει την ανάγκη κατασκευής περισσοτέρων υπογείων και πολυορόφων υποδομών και πραγματοποίησης λεπτομερών κοινοτικών μελετών όσον αφορά τη βελτίωση των σχετικών κατασκευαστικών τεχνολογιών[semigr ]

23. εκφράζει την ανησυχία του για το γεγονός ότι μπορεί να χρησιμοποιούνται βιομηχανικές ζώνες και για την παροχή υπηρεσιών που δεν αποτελούν κίνδυνο για το αστικό περιβάλλον, γεγονός που αυξάνει την κινητικότητα αλλά μειώνει την κοινωνική πολυμορφία των πόλεων[semigr ]

24. εκφράζει την άποψη ότι κατά την κατασκευή των αστικών υποδομών θα πρέπει να λαμβάνεται πλήρως υπόψη η λήψη μέτρων που θα αποθαρρύνουν τη χρήση ιδιωτικών αυτοκινήτων[semigr ] τούτο είναι δυνατόν να επιτευχθεί μέσω:

- μιας πολιτικής στον τομέα της στάθμευσης,

- της δημιουργίας ειδικών διαδρόμων για τις δημόσιες μεταφορές,

- καλύτερης υποδομής για ποδηλάτες και πεζούς,

- καλύτερης και αποτελεσματικότερης εφαρμογής των κανόνων κυκλοφορίας[semigr ]

- εγγύησης ότι οι δομές δημοσίων μεταφορών θα είναι προσβάσιμες στους αναπήρους και στα άτομα με μειωμένη κινητικότητα[semigr ]

25. για την προώθηση της υγειούς και μη επιζήμιας για το περιβάλλον χρήσης του ποδηλάτου απαιτείται:

- η κατασκευή διαδρόμων για ποδήλατα, ει δυνατόν ξέχωρα από τις λοιπές υποδομές,

- η κατασκευή καλύτερων εγκαταστάσεων στάθμευσης και επισκευής των ποδηλάτων κοντά στις υποδομές των δημοσίων μεταφορικών μέσων[semigr ]

26. συμφωνεί με τον μακροπρόθεσμο στόχο της Επιτροπής οι δημόσιες μεταφορές να είναι προσιτές σε όλους[semigr ] καλεί την Επιτροπή να εφαρμόσει μια πολιτική για την προώθηση της δυνατότητας πρόσβασης στις μεταφορές που θα συντονίσουν μεταξύ τους οι αρμόδιες Διευθύνσεις της[semigr ] αυτή η πολιτική θα πρέπει να περιλαμβάνει μέτρα για την προώθηση της ευρείας χρήσης λεωφορείων με χαμηλό δάπεδο, της δυνατότητας πρόσβασης των αναπήρων στα τραίνα και στα υπόγεια δίκτυα μεταφοράς και της βελτιωμένης τεχνολογίας της πληροφορίας για την παροχή κατάλληλων πληροφοριών στους ανάπηρους χρήστες[semigr ]

ΟΙ ΔΗΜΟΣΙΕΣ ΜΕΤΑΦΟΡΕΣ

27. είναι της γνώμης ότι η καινοτόμος παραγωγική ικανότητα, ο προσανατολισμός πελατών και η αποδοτικότητα στις δημόσιες μεταφορές είναι χρήσιμες στην περίπτωση σωστής κατανομής των ρόλων μεταξύ κράτους και ιδιωτικού τομέα της οικονομίας, όταν δηλαδή οι κρατικές αρχές φέρουν την πολιτική ευθύνη για τη δημόσια παροχή υπηρεσιών και οι επιχειρήσεις αξιοποιούν στον ανώτερο δυνατό βαθμό τους μηχανισμούς της αγοράς για την παροχή ποιοτικών και αξιόλογων υπηρεσιών[semigr ]

28. φρονεί ότι μία καλή και μόνιμη κατάρτιση του προσωπικού των δημοσίων μεταφορών τόσο σε σχέση με τη χρήση νέων τεχνολογιών, όσο και σε σχέση με την παροχή υπηρεσιών είναι θεμελιώδους σημασίας για την τελεσφόρηση των προσπαθειών που αποσκοπούν στη χρήση των δημόσιων μέσων μεταφοράς από μεγαλύτερο αριθμό ταξιδιωτών[semigr ]

29. συνιστά ο σχεδιασμός όλων των μεταφορών και οι υποδομές στις πόλεις να λαμβάνουν πλήρως υπόψη τις ανάγκες των αναπήρων και των ατόμων με μειωμένη κινητικότητα[semigr ]

30. διαπιστώνει ωστόσο ότι μία πλήρως ελευθερωμένη αγορά δημοσίων μεταφορών δεν προσφέρει καμία εγγύηση για την δημιουργία ή τη διατήρηση ενός ολοκληρωμένου δικτύου και είναι, κατά συνέπεια, της γνώμης ότι το δίκτυο δημοσίων μεταφορών και η ενοποίησή του με άλλες μορφές μεταφορών παραμένει στην αρμοδιότητα της πολιτείας[semigr ]

31. θεωρεί ότι η συμμετοχή τοπικών και περιφερειακών μέσων δημοσίων μεταφορών σε μειοδοτικούς διαγωνισμούς, είτε σε επίπεδο δικτύου - όπου η προκηρύσσουσα τον διαγωνισμό αρχή θέτει ποιοτικές οριακές προϋποθέσεις - είτε σε επίπεδο γραμμής - όπου η προκηρύσσουσα το διαγωνισμό αρχή καθορίζει το δίκτυο - είναι η καλύτερη μέθοδος για την ενθάρρυνση της αποδοτικότητας ή της αποτελεσματικότητας (και ως εκ τούτου της ανταγωνιστικής θέσης έναντι του ιδιωτικού αυτοκινήτου)[semigr ] η μέθοδος αυτή πρέπει να ενθαρρυνθεί από τις δημόσιες αρχές για την αναδιάρθρωση υπηρεσιών μικρής κλίμακας οι οποίες αποτελούν αντικείμενο μειοδοτικών διαγωνισμών σε αγροτικές ή αραιοκατοικημένες περιφέρειες και ενισχύονται από εθνικούς, περιφερειακούς και κοινοτικούς πόρους[semigr ]

32. θεωρεί ωστόσο ότι κάποιο βασικό επίπεδο καθολικών υπηρεσιών είναι ουσιώδους σημασίας στις δημόσιες μεταφορές και ότι στο πλαίσιο αυτό θα έπρεπε να διασφαλίζονται αποδεκτά επίπεδα τιμολόγησης για ένα σύστημα δημοσίων μεταφορών αποτελεσματικό και σίγουρο ιδίως για τα άτομα μειωμένης κινητικότητας[semigr ] θεωρεί εξάλλου ότι ένα από τα κύρια κριτήρια επιλογής της διαδικασίας δημοπράτησης πρέπει να είναι η προστασία των συμφερόντων των υπαλλήλων των δημοσίων μεταφορών[semigr ]

33. ζητεί οι δημόσιες μεταφορές να οργανωθούν με τέτοιο τρόπο ώστε, εντός των ορίων μιας κανονικής επιχειρηματικής δραστηριότητας, να είναι προσβάσιμες για ταξιδιώτες με φυσικό σωματικό μειονέκτημα. Βεβαίως, η Επιτροπή θα πρέπει να συνειδητοποιήσει ότι, κανονικά, τα σωματικώς μειονεκτούντα άτομα μπορούν να κινηθούν μόνο με μία παροχή υπηρεσιών «από πόρτα σε πόρτα». Αυτές οι ρυθμίσεις δεν πρέπει βέβαια να αποβούν εις βάρος των προϋπολογισμών των δημοσίων μεταφορών των ενδιαφερομένων αρχών[semigr ]

34. καλεί την Επιτροπή να εξετάσει αν είναι αναγκαίο να εισαχθεί συμπληρωματική νομοθεσία προκειμένου να διευκολυνθεί, τώρα και εις το μέλλον, η λειτουργία της αγοράς δημοσίων μεταφορών[semigr ]

35. φρονεί ότι οι φόβοι των γυναικών για την ασφάλειά τους στις δημόσιες μεταφορές, οι οποίοι είναι απόλυτα δικαιολογημένοι και διόλου φανταστικοί, πρέπει να ληφθούν υπόψη, ιδιαίτερα με παραδείγματα ορθής πρακτικής για τη μείωση των φόβων των γυναικών ότι θα υποστούν επίθεση[semigr ]

36. σημειώνει με λύπη το γεγονός ότι η Πράσινη Βίβλος δεν απευθύνεται στις ανάγκες των εργαζομένων με μερική απασχόληση, στη μεγαλύτερη πλειοψηφία τους γυναίκες, δεδομένου ότι οι ανάγκες τους όσον αφορά τις μετακινήσεις διαφέρουν σε μεγάλο βαθμό από αυτές των εργαζομένων που μετακινούνται με τακτικό ρυθμό[semigr ]

37. παρατηρεί ότι μεταξύ του αυτοκινήτου του και των δημοσίων μεταφορών, ο καταναλωτής θα επιλέξει τις δεύτερες προκειμένου να μεταβεί από την κατοικία του στην εργασία μόνο εάν η διάρκεια της μετακίνησης υπερβαίνει το πολύ κατά 50% το χρόνο που χρειάζεται για την ίδια διαδρομή με το αυτοκίνητο και το κόστος είναι συγκρίσιμο[semigr ]

38. καλεί την Επιτροπή να θέσει ποιοτικές προδιαγραφές σε μία προσεχή Λευκή Βίβλο, τις οποίες οφείλουν να τηρούν οι υπηρεσίες δημοσίων μεταφορών, τόσο εκείνες που παρέχονται από το κράτος όσο και εκείνες που παρέχονται από ιδιωτικές επιχειρήσεις[semigr ]

39. εφιστά επίσης την προσοχή στο γεγονός ότι μία καλή χρήση των διαφόρων μεταφορικών μέσων εξαρτάται από τις εγκαταστάσεις που προβλέπονται στις αφετηρίες των δημοσίων μεταφορικών μέσων συμπεριλαμβανομένης της σπουδαιότητας του κατάλληλα εκπαιδευμένου προσωπικού για ανάπηρους και άτομα με μειωμένη κινητικότητα[semigr ]

40. κρίνει ότι οι δυνατότητες μεταφοράς των ποδηλάτων μέσω του δημοσίου δικτύου απέχουν πολύ από το να είναι ικανοποιητικές και θα πρέπει να βελτιωθούν[semigr ]

41. συνιστά τη χρήση ημι-υπογείου σιδηροδρόμου στους αστικούς οικισμούς και μεταξύ γειτονικών αστικών οικισμών και αναθέτει στην Επιτροπή να εκπονήσει προς τούτο, στο πλαίσιο της πολιτικής της στον τομέα της έρευνας και της ανάπτυξης, ένα κοινοτικό πρότυπο, το οποίο να μπορεί να προσαρμόζεται κατά την περίσταση, συμπεριλαμβανομένης της ενσωμάτωσης των διαφόρων μεταφορικών μέσων και της σύνδεσης σιδηροδρομικών σταθμών, επιβατηγών λιμένων και αεροδρομίων με αυτά τα μέσα[semigr ]

42. θεωρεί σκόπιμο να αξιοποιηθεί η χρησιμοποίηση πλωτών αστικών μεταφορικών μέσων, τα οποία σέβονται ιδιαίτερα το περιβάλλον και μπορούν να απορροφήσουν σημαντικό τμήμα των αστικών μεταφορών στις πόλεις που διαθέτουν πλωτές οδούς[semigr ]

43. κρίνει αναγκαία τη βελτίωση του συντονισμού των συστημάτων δημοσίων μεταφορών σε τοπικό και περιφερειακό επίπεδο και στα διάφορα κράτη μέλη, αλλά τονίζει το ιδιαίτερο πρόβλημα των μεθοριακών περιοχών[semigr ]

44. θεωρεί απαραίτητο, σε σχέση με την καθολική υπηρεσία, να δοθεί προτεραιότητα στην εγγύηση της δυνατότητας πρόσβασης μεταξύ της Ευρωπαϊκής ηπείρου και των άκρως απομακρυσμένων ή νησιωτικών περιοχών της ΕΕ μέσω ειδικών ενεργειών στον τομέα των δημόσιων μεταφορών[semigr ]

45. συνιστά όπως σε κάθε περιοχή, σε κλίμακα κρατών μελών, δημιουργηθεί ένα ενιαίο σύστημα τιμολόγησης και πληρωμής των υπηρεσιών στον τομέα των μεταφορών, ενώ τα εισιτήρια θα πρέπει να διατίθενται επίσης στα υπόλοιπα κράτη μέλη στα σημεία πώλησης των υπηρεσιών διαμεθοριακών μεταφορών όπως προβλέπεται στο σύστημα Odessey/Transvision[semigr ]

46. κρίνει ότι θα πρέπει να θεσπισθεί στο σύνολο των κρατών μελών ένας τηλεφωνικός αριθμός για την παροχή πληροφοριών σχετικά με τις δημόσιες μεταφορές που θα επέτρεπε την ανταλλαγή πληροφοριών μεταξύ των διαφόρων δικτύων δημοσίων μεταφορών[semigr ]

47. επισημαίνει ότι προκειμένου να τονωθεί η καλή χρησιμοποίηση των διάφορων μεταφορικών μέσεων, είναι σκόπιμο να συνενωθεί το κόστος τους, ώστε να μπορούν οι πολίτες να κάνουν χρήση περισσότερων υπηρεσιών με ένα μόνο εισιτήριο[semigr ]

48. συνιστά επίσης όπως η σηματοδότηση καθώς και η ένδειξη των κατευθύνσεων και των διαφόρων γραμμών, καθώς και η ένδειξη των εγκαταστάσεων των δημοσίων μεταφορών θα πρέπει να καταστούν κατανοητές για όλους (συμπεριλαμβανομένων των υπηκόων τρίτων χωρών)[semigr ]

49. συνιστά στα κράτη μέλη να προωθήσουν, μέσω της ενημέρωσης και της κατάρτισης, μια νέα κουλτούρα ως προς τις μεταφορές, το περιβάλλον και την υγεία[semigr ]

50. θεωρεί ότι τα μέτρα που έχουν ληφθεί για τη μεταφορά αναπήρων με τις δημόσιες μεταφορές είναι ιδιαίτερα ανεπαρκή και θα πρέπει να βελτιωθούν[semigr ]

51. επισημαίνει τη σύσταση στο Πράσινο Βιβλίο σχετικά με τις προσιτές τιμές των δημόσιων μεταφορών, υπογραμμίζει τη σημασία τους για άτομα με μειωμένη κινητικότητα και συνιστά μεγαλύτερη εναρμόνιση των υφιστάμενων ευρωπαϊκών προγραμμάτων παροχών ευρείας κλίμακας για άτομα με μειωμένη κινητικότητα[semigr ]

ΠΕΡΙΒΑΛΛΟΝ ΚΑΙ ΥΓΕΙΑ

52. διαπιστώνει ότι η κυκλοφορία αυτοκινήτων είναι μία από τις κύριες πηγές ατμοσφαιρικής ρύπανσης[semigr ]

53. παρατηρεί ότι η χρήση των «καθαρών» αυτοκινήτων έχει αυξηθεί μεν κατά τα τελευταία χρόνια αλλά λόγω της συνολικής αύξησης του αριθμού και της χρήσης ιδιωτικών αυτοκινήτων η ζημία για το περιβάλλον και την υγεία έχει ενταθεί ακόμα περισσότερο[semigr ]

54. συνιστά να προωθηθεί η περαιτέρω ανάπτυξη και χρήση εναλλακτικώ πηγών ενεργείας για τις μεταφορές[semigr ]

55. επισημαίνει τα χρηματοδοτούμενα από την Ένωση σχέδια υπέρ της χρήσης αστικών αυτοκινήτων που λειτουργούν με βιοντήζελ, καθώς και ηλεκτρικών, υδρογονοκίνητων, αεροκίνητων ή υβριδικών λεωφορείων, σκούτερ και αυτοκινήτων και κρίνει ότι θα ήταν σκόπιμο να συνεχιστεί η ανάπτυξη και η διεύρυνση των σχεδίων αυτών[semigr ]

56. εφιστά την προσοχή στον καινοτόμο και πρακτικό χαρακτήρα των σχεδίων και εμπορικών οργανώσεων που παρέχουν μεταφορικά μέσα δημόσιας χρήσης, και συγκεκριμένα ποδήλατα, που ορισμένες φορές είναι δυνατόν να χρησιμοποιούνται εντελώς δωρεάν και χωρίς να απαιτούνται τέλη χρήσης και αυτοκίνητα που θα χρησιμοποιούνται από μέλη συλλόγου ο οποίος θα αναλαμβάνει τη διαχείριση και την είσπραξη των τελών συμμετοχής[semigr ]

ΤΕΧΝΙΚΗ ΠΤΥΧΗ

57. παραπέμπει στα προγράμματα DRIVE, ATT, PROMETHEUS, THERMIE, EURET και ENTRANCE, η έμπρακτη εφαρμογή των οποίων υπήρξε μέχρι σήμερα ελάχιστη και ανομοιόμορφη[semigr ]

58. συνιστά την ανάπτυξη της διαλειτουργικότητας των συστημάτων δημοσίων μεταφορών, ειδικότερα εις ό,τι αφορά τις διάφορες μορφές σιδηροδρομικών μεταφορών και καλεί την Επιτροπή να αναπτύξει ένα κοινοτικό πρότυπο σύμφωνα με τους στόχους του προγράμματος COST[semigr ] ζητεί επίσης από την Επιτροπή να αναπτύξει ένα κοινοτικό πρότυπο για την πρόσβαση στα τραίνα και τους σταθμούς των ατόμων με μειωμένη κινητικότητα[semigr ]

59. ζητεί να ληφθούν ειδικά μέτρα για την αξιοποίηση των πλωτών αστικών συγκοινωνιών, προκειμένου να προωθηθεί η τεχνολογική έρευνα στον τομέα νέων πλωτών μέσων και κινητήρων για την προστασία του περιβάλλοντος και να δοθεί νέα ώθηση στον τομέα της κατασκευής πλωτών μέσων για τη μεταφορών επιβατών σε αστικό περιβάλλον και να δημιουργηθούν σημεία προσέγγισης των πλωτών μέσων για την αποβίβαση των επιβατών[semigr ]

60. συνιστά την ευρύτερη χρήση της τηλεματικής για τη χρήση και την καθοδήγηση των μεταφορικών μέσων, όπως προβλέπεται ήδη στο πρόγραμμα ΡΟLΙS[semigr ] πρέπει να καταβληθούν, στο πλαίσιο αυτό, ιδιαίτερες προσπάθειες για να εξασφαλιστεί ότι η τηλεματική χρησιμοποιείται για να προωθηθούν οι δημόσιες μεταφορές στο επίκεντρο της σύνολης προσφοράς για κινητικότητα και όχι για να καταστούν ελκυστικότερες οι μεταφορές με ιδιωτικά αυτοκίνητα[semigr ]

61. συνιστά την πρώθηση των ιδιωτικών εταιριών που χρησιμοποιούν πολλαπλά μέσα μεταφοράς, λ.χ. δημιουργώντας πρότυπες μορφές συμβάσεων που επιτρέπουν τη χρήση δεδομένων στον τομέα των μεταφορών κατά τη σύσταση υπηρεσιών προστιθέμενης αξίας[semigr ]

62. διαπιστώνει ότι η εφαρμογή των νέων τηλεματικών τεχνολογιών μπορεί να διευκολύνει την καλύτερη οργάνωση της κυκλοφορίας, ρυθμίζοντας τη ζήτηση της κινητικότητας με την παροχή αυτοματοποιημένης προσφοράς των αιτούμενων υπηρεσιών[semigr ]

63. υπενθυμίζει εξάλλου τη δυνατότητα χρήσης της τηλεματικής στα συστήματα έκδοσης εισιτηρίων σε χώρους διαφορετικούς από όπου παραδοσιακά αγοράζονται ή από εκείνους της χρήσης, καθώς και τη δυνατότητα χρήσης ευφυών καρτών χωρίς επαφή όσον αφορά τις υπηρεσίες που διατίθενται στους πολίτες και τέλος τις ευκαιρίες που προσφέρει η ηλεκτρονική στα συστήματα πληρωμής των δημοσίων μεταφορών[semigr ]

64. επισημαίνει ωστόσο ότι στα συστήματα επισήμανσης της κυκλοφοριακής συμφόρησης στην Ένωση παρατηρείται μεγάλη ανομοιομορφία και συνιστά επ' αυτού στην Επιτροπή να υποβάλει πρόταση προτυποποίησης στον εν λόγω τομέα, όπως π.χ. στις ιδιωτικές επιχειρήσεις του τομέα της βιομηχανίας έχει αναπτυχθεί στο σύστημα CONCERT, και να εφαρμόσει το ταχύτερο δυνατό σε όλη την Ευρώπη τα συστήματα RDS-TMC και DAB[semigr ]

65. παραπέμπει στις μελέτες που έχει διατάξει η Επιτροπή σχετικά με το αυτοκίνητο και το τρένο του μέλλοντος και καλεί την Επιτροπή να υποβάλει το ταχύτερο δυνατόν τα αποτελέσματα των εν λόγω μελετών στα θεσμικά όργανα, τους παραγωγούς, τους οργανισμούς δημοσίων μεταφορών και τους καταναλωτές[semigr ]

66. επισημαίνει τη μεγάλη ανομοιομορφία των συστημάτων για την επισήμανση των χώρων στάθμευσης και των δρόμων και καλεί την Επιτροπή να μεριμνήσει τουλάχιστον ούτως ώστε τα εν λόγω συστήματα να είναι κατανοητά για τα άτομα που δεν κατοικούν στις ενεχόμενες πόλεις[semigr ]

67. παραπέμπει στη μελέτη της STOA σχετικά με τις τηλεματικές εφαρμογές στις δημόσιες αστικές συγκοινωνίες και συνιστά να ληφθεί σοβαρά υπόψη[semigr ]

ΣΥΜΠΕΡΑΣΜΑΤΑ

68. καλεί την Επιτροπή να εκδώσει το ταχύτερο δυνατό, κατόπιν διαβούλευσης με το Συμβούλιο και το Κοινοβούλιο, Λευκή Βίβλο η οποία να περιέχει προτάσεις νομοθετικού προγράμματος και προγράμματος δράσης που να περιέχει ένα συντονισμένο μεταξύ των αρμόδιων διευθύνσεων σχέδιο σχετικά με το δίκτυο των πολιτών και στο πλαίσιο αυτό να πραγματοποιήσει ενημερωτική εκστρατεία για το δίκτυο των πολιτών[semigr ]

69. καλεί την Επιτροπή να χρηματοδοτήσει και να προωθήσει από κοινού με τα κράτη μέλη μια σειρά πειραματικών σχεδίων που θα ανταποκρίνονται στους μακροπρόθεσμους στόχους του δικτύου των πολιτών[semigr ]

70. καλεί την Επιτροπή να προωθήσει και/ή να στηρίξει περιφερειακά πρότυπα (πιλοτικά) σχέδια σχετικά με «κέντρα κινητικότητας για την ανάπτυξη μιας συνδυασμένης βιώσιμης μεταφοράς προσώπων» σε μερικές ευρωπαϊκές πόλεις[semigr ]

71. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Κοινωνική και Οικονομική Επιτροπή, την Επιτροπή των Περιφερειών, τις κυβερνήσεις και τα κοινοβούλια των κρατών μελών, τις κυβερνήσεις και τα κοινοβούλια των χωρών της Κεντρικής και Ανατολικής Ευρώπης καθώς και την Ρωσική Ομοσπονδία και την ΚΑΚ, τις κυβερνήσεις και τα κοινοβούλια των χωρών της Μεσογείου, τις κυβερνήσεις των χωρών του ΕΟΧ, τις κυβερνήσεις και τα κοινοβούλια των χωρών ΑSΕΑΝ, την Κυβέρνητη και το Κογκρέσσο των ΗΠΑ, την Ευρωπαϊκή Διάσκεψη Υπουργών Μεταφορών (CΕΜΤ), την Οικονομική Επιτροπή του ΟΗΕ για την Ευρώπη, την Διεθνή Ένωση Δημοσίων Μεταφορών, την Κοινότητα των Ευρωπαϊκών Σιδηροδρόμων, το Συμβούλιο Δήμων και Περιφερειών της Ευρώπης, τις Εurocities και του εθνικούς οργανισμούς δημοσίων μεταφορών.